ГущыIэлъэ шъуашэм икъыхэхын инэу къэзгъэхьылъэрэмэ ащыщ бзэ гущыIэхэм якъэгъэнэфэнкIэ адыгэ бзэшIэныгъэлэжьхэм яеплъыкIэхэр зэрэзэтемыфэхэри. Ащ къыхэкIэу грамматикэ гъэунэфылъэхэр акIымыгъухэу гущыIабэхэр гущыIалъэхэм къадэхьэх. ГущыIэм пае, Тхьаркъохъо Юныс и «Адыгэ-урыс гущыIалъэ» зэрэщитхырэмкIэ, гущыIэр зыхэхьэрэ бзэ гущыIэр къызыдгъэлъагъорэр загъорэ дэд. Джащ тетэу гущыIэмэ янахьыбэ дэдэхэр грамматикэ гъэунэфылъэ акIымыгъоу къетых (